
Grozījumi Fizisko personu reģistra likumā
Izdarīt Fizisko personu reģistra likumā (Latvijas Vēstnesis, 2017, 259. nr.; 2020, 106. nr.; 2021, 118. nr., 2023, 226. nr.) šādus grozījumus:
1. Papildināt 2. panta otro daļu ar 13. punktu šādā redakcijā:
“13) kapsētas īpašnieks vai kremācijas pakalpojuma sniedzējs.”.
 
2. Papildināt 8. pantu ar 12.1 daļu šādā redakcijā:

“(121) Kapsētas īpašnieks vai kremācijas pakalpojuma sniedzējs aktualizē Reģistrā ziņas par šā likuma 4. panta pirmajā daļā minētās personas apbedīšanu, kremāciju, pārapbedīšanu, urnas pārvietošanu vai apbedītā mirušā kremāciju.”.
 
 
3. Papildināt 11. panta pirmo daļu ar 38. punktu šādā redakcijā:

 “38) ziņas par šā likuma 4. panta pirmajā daļā minētās personas apbedīšanu, kremāciju, pārapbedīšanu, urnas pārvietošanu.”.

 
4. 4. Papildināt pārejas noteikumus ar 9. punktu šādā redakcijā:
         
“9. Šā likuma 11. panta pirmās daļas 38. punktā minētās ziņas Reģistrā aktualizē līdz ar attiecīgās Reģistra funkcionalitātes nodrošināšanu, bet ne vēlāk kā līdz 2026. gada 31. decembrim.”.
 
Likums stājas spēkā 2025. gada 1. janvārī.

